Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 5. melléklet a 25/2005. (IV. 29.) GKM rendelethez
Paragraph Index: 196

7. MINTAVÉTEL FELDOLGOZOTT ÉS KÉSZTERMÉKBÕL A laboratóriumi minta rendszerint a teljes feldolgozott vagy késztermék, vagy annak egy reprezentatív része. Ha szükséges, határozzuk meg a termék eltérõ, nem azonos összetételû részeinek százalékarányát, a 11. §-nak való megfelelés ellenõrzése céljából. Vegyük ki a vizsgálati mintát, mely a feldolgozott vagy készterméknek azt a részét reprezentálja, melynek összetételét a címkén fel kell tüntetni. Ha a terméken több címke van, akkor mindegyik – címkével jelölt – részbõl vegyünk ki egy reprezentatív vizsgálati mintát. Ha a termék, melynek összetételét meghatározzuk, nem egységes, szükséges lehet a termék minden egyes részébõl kivenni egy vizsgálati mintát, és meghatározni az eltérõ részek egymáshoz viszonyított arányát a szóban forgó teljes termékre vonatkozóan. Ezután számítsuk ki a százalékarányt, a megmintázott részek egymáshoz viszonyított arányának figyelembevételével. Végezzük el a vizsgálati minta elõkezelését. Ezután vegyük ki a próbadarabokat, melyek reprezentálják az elõkezelt vizsgálati mintát.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes